Tawuri-agi, ur teqqin ara kan ɣer talɣa n usefru, teɛna ula d agbur n uḍris. Tebḍa ɣef sin:  Tawuri n uwekked d usfukel i imucaɛen s waṭas ugar n twuriwin niḍen, acku ssemrasen-tt mliḥ yimedyazen iwakken ad izmiren ad reṣṣin ccfaya n win yessmeḥsisen i tezlatin-nsen. Rnu daɣen, dayen ara asen-issishilen amek ara zerɛen tikti-nsen d tmuɣli-nsen deg wallaɣ n yimsefliden. Tawuri-agi, tella-d s ṭṭaqa deg tuget n yisefra n ucennay-agi. Ɣef waya ur yewɛir ara ɣef yimeɣriyen ad tt-ɛeqlen, tban-d deg wannawen n wallus id-yettuɣalen am amsalas n tazwara.